|

52010PC0678

Propunere de REGULAMENT AL CONSILIULUI de ajustare, de la 1 iulie 2010, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți  /* COM/2010/0678 final - NLE 2010/0329 */

	[pic] | COMISIA EUROPEANĂ |Bruxelles, 18.11.2010COM(2010) 678 final2010/0329 (NLE)Propunere deREGULAMENT AL CONSILIULUIde ajustare, de la 1 iulie 2010, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferențiSEC(2010) 1406EXPUNERE DE MOTIVECONTEXTUL PROPUNERII |110 | Motivele și obiectivele propunerii Ca în fiecare an, în temeiul articolului 3 din anexa XI la Statutul funcționarilor, Consiliul, hotărând la propunerea Comisiei pe baza raportului Eurostat, trebuie să ia o decizie până la sfârșitul anului în privința ajustării remunerațiilor și a pensiilor, cu efect de la 1 iulie. |120 | Contextul general În conformitate cu articolul 3 din anexa XI la Statutul funcționarilor, ajustarea remunerațiilor și a pensiilor decurge în mod direct din evoluția puterii de cumpărare a salariilor din administrațiile naționale (indicator specific), din evoluția costului vieții în Bruxelles (indice internațional) și a parităților economice stabilite de Eurostat. Indicatorul specific măsoară variația remunerației nete, fără inflație, a funcționarilor publici din administrațiile centrale ale statelor membre. Eurostat a calculat acest indicator pe baza informațiilor furnizate de cele opt state membre menționate la articolul 1 alineatul (4) din anexa XI. Indicele internațional Bruxelles măsoară evoluția costului vieții în Bruxelles pentru funcționarii UE. Eurostat a stabilit acest indice pe baza informațiilor furnizate de autoritățile belgiene. Paritățile economice pentru remunerații stabilesc echivalența puterii de cumpărare a remunerațiilor plătite la Bruxelles, ca oraș de referință, față de cele plătite în celelalte locuri de repartizare. Eurostat a calculat aceste parități de comun acord cu institutele statistice naționale. Paritățile economice pentru pensii stabilesc echivalența puterii de cumpărare a pensiilor plătite în Belgia, ca țară de referință, față de cele plătite în celelalte țări de reședință. Eurostat a calculat aceste parități de comun acord cu institutele statistice naționale. |130 | Dispoziții în vigoare în domeniul propunerii În fiecare an, se prezintă o propunere de ajustare a remunerațiilor și a pensiilor. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |211 | Metodele de consultare utilizate, principalele sectoare vizate și profilul general al respondenților Elementele propunerii au fost discutate cu reprezentanții personalului, conform procedurilor relevante. |212 | Rezumatul răspunsurilor primite și modul în care au fost luate în considerare Propunerea ia în considerare opiniile părților consultate. |Obținerea și utilizarea expertizei |229 | Nu a fost necesar să se recurgă la expertiză externă. |230 | Evaluarea impactului - Scopul propunerii este de a ajusta remunerațiile și pensiile în conformitate cu legislația în vigoare. - Legislația în vigoare nu permite alternative. |ELEMENTE JURIDICE ALE PROPUNERII |305 | Rezumatul acțiunii propuse În conformitate cu articolul 1 din anexa XI la Statutul funcționarilor, Eurostat a redactat un raport privind evoluția costului vieții în Bruxelles, evoluția puterii de cumpărare a remunerațiilor din administrațiile naționale și paritățile economice din care derivă diferiții coeficienți corectori. 3.1. AJUSTAREA REMUNERAȚIILOR ȘI A PENSIILOR ÎN BELGIA ȘI LUXEMBURG Evoluția medie a puterii de cumpărare a remunerațiilor funcționarilor publici din administrațiile naționale pe perioada de referință măsurată de indicatorul specific este egală cu -2%. Evoluția costului vieții în Bruxelles în perioada de referință, măsurată prin indicele internațional Bruxelles, calculată de Eurostat este egală cu 2,4%. În conformitate cu articolul 3 alineatul (2) din anexa XI la Statutul funcționarilor, valoarea ajustării se obține înmulțind indicatorul specific cu indicele internațional Bruxelles, calculat de Eurostat. Prin urmare, ajustarea propusă la remunerațiile și pensiile din Belgia și Luxemburg este de 0,4%. În temeiul articolului 3 alineatul (5) din anexa XI, nu se aplică niciun coeficient corector pentru Belgia sau Luxemburg. 3.2. AJUSTAREA REMUNERAȚIILOR ȘI A PENSIILOR ÎN AFARA BELGIEI ȘI LUXEMBURGULUI În afara Belgiei și Luxemburgului, ajustarea remunerațiilor și a pensiilor se obține înmulțind ajustarea pentru Belgia și Luxemburg cu variația coeficienților corectori și a cursului de schimb. Coeficienții corectori aplicabili remunerațiilor, pensiilor și transferurilor unor părți din remunerație, prevăzuți în regulament, au fost calculați după cum urmează: - Coeficienții corectori pentru FUNCȚIONARII din afara Belgiei și Luxemburgului: Eurostat a calculat, de comun acord cu institutele statistice naționale, paritățile economice care stabilesc echivalența puterii de cumpărare a remunerației plătite la Bruxelles cu cea plătită în celelalte locuri de repartizare, la data de 1 iulie. Coeficienții corectori care se aplică remunerațiilor funcționarilor și celorlalți agenți încadrați în muncă în alte state membre decât Belgia și Luxemburg sunt stabiliți prin raportul dintre aceste parități economice și cursurile de schimb aplicabile la data de 1 iulie. - Coeficienții corectori aplicabili PENSIILOR plătite în afara Belgiei și Luxemburgului și coeficienții corectori aplicabili TRANSFERURILOR: Eurostat a calculat, de comun acord cu institutele statistice naționale, paritățile economice care stabilesc echivalența puterii de cumpărare a pensiilor plătite la Bruxelles cu cele plătite în celelalte țări de reședință, la data de 1 iulie. Coeficienții corectori calculați pentru pensiile plătite persoanelor care locuiesc în afara Belgiei și Luxemburgului în diverse țări sunt stabiliți prin raportul între aceste parități economice și cursurile de schimb aplicabile la data de 1 iulie. În temeiul articolului 17 din anexa VII la Statutul funcționarilor, acești coeficienți corectori se aplică direct transferurilor efectuate de către funcționari și de ceilalți agenți. În temeiul articolului 20 din anexa XIII la Statutul funcționarilor, coeficienții corectori se aplică doar acelei părți din pensie care corespunde drepturilor de pensie dobândite înainte de 1 mai 2004. - Data la care coeficienții corectori intră în vigoare: Acești coeficienți corectori produc efecte de la 1 iulie pentru toate locațiile, cu excepția celor cu o creștere considerabilă a costului vieții, pentru care coeficienții corectori intră în vigoare la data de 16 mai, în cazul în care creșterea costului vieții este mai mare decât 6,3%, sau la data de 1 mai, în cazul în care creșterea este mai mare decât 12,6%. Evoluția costului vieții în afara Belgiei și Luxemburgului se măsoară prin intermediul variației indicilor impliciți. Acești indici se calculează prin înmulțirea indicelui internațional Bruxelles cu variația parității economice. Această ajustare intră în vigoare mai devreme pentru locațiile la care se face referire în regulament. |310 | Temeiul juridic Statutul funcționarilor, în special anexa XI, constituie temeiul juridic. Legalitatea Regulamentului (UE, Euratom) nr. 1296/2009 din 23 decembrie 2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți este contestată de către Comisia Europeană și de Parlamentul European și face obiectul unei acțiuni în anulare, introdusă la Curtea de Justiție. Cu toate acestea, datorită faptului că, potrivit jurisprudenței constante, actele legislative ale Uniunii beneficiază de prezumpția de legalitate atâta timp cât nu sunt declarate nule de către Curtea de Justiție, Comisia a folosit regulamentul Consiliului menționat anterior ca bază pentru ajustarea anuală pentru 2010. În cazul în care Curtea de Justiție susține acțiunea Comisiei, regulamentul propus va trebui revizuit ulterior în conformitate cu articolul 266 din Tratatul privind funcționarea Uniunii Europene. |329 | Principiul subsidiarității Propunerea vizează un domeniu care ține de competența exclusivă a Uniunii. Prin urmare, principiul subsidiarității nu se aplică. |Principiul proporționalității Propunerea este conformă cu principiul proporționalității întrucât: |331 | - anexa XI la Statutul funcționarilor prevede adoptarea unui regulament al Consiliului; |332 | - sarcina financiară rezultă direct din aplicarea metodei de ajustare prevăzută de Statutul funcționarilor. |Alegerea instrumentelor |341 | Instrumentul propus: regulament. |342 | Alte instrumente nu ar fi adecvate din următoarele motive: - anexa XI la Statutul funcționarilor prevede adoptarea unui regulament al Consiliului. |IMPLICAțIILE BUGETARE |401 | Impactul ajustării remunerațiilor și a pensiilor asupra cheltuielilor administrative și veniturilor este detaliat în fișa financiară prezentată în anexă. |2010/0329 (NLE)Propunere deREGULAMENT AL CONSILIULUIde ajustare, de la 1 iulie 2010, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferențiCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Protocolul privind privilegiile și imunitățile Uniunii Europene, în special articolul 13,având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, prevăzute de Regulamentul (CEE, Euratom, CECO) nr. 259/68, în special articolele 63, 64, 65 și 82 din Statutul funcționarilor și anexele VII, XI și XIII la acesta, precum și articolul 20 (primul paragraf), articolele 64, 92 și 132 din Regimul aplicabil celorlalți agenți,având în vedere propunerea Comisiei Europene,întrucât:1.  Pentru a garanta că puterea de cumpărare a funcționarilor și a celorlalți agenți ai Uniunii evoluează în paralel cu cea a funcționarilor publici naționali din statele membre, remunerațiile și pensiile funcționarilor și ale celorlalți agenți ai Uniunii Europene ar trebui ajustate în cadrul revizuirii anuale din 2010,ADOPTĂ PREZENTUL REGULAMENT:Articolul 1De la 1 iulie 2010, data „1 iulie 2009” menționată la articolul 63 paragraful al doilea din Statutul funcționarilor se înlocuiește cu „1 iulie 2010“.Articolul 2De la 1 iulie 2010, tabelul salariilor lunare de bază, prevăzut la articolul 66 din Statutul funcționarilor, aplicabil în scopul calculării remunerațiilor și pensiilor, se înlocuiește cu următorul tabel:[pic]Articolul 3De la 1 iulie 2010, coeficienții corectori aplicabili remunerației funcționarilor și a celorlalți agenți, în temeiul articolului 64 din Statutul funcționarilor, sunt cei indicați în coloana 2 din tabelul prezentat mai jos.De la 1 ianuarie 2011, coeficienții corectori aplicabili, în temeiul articolului 17 alineatul (3) din anexa VII la Statutul funcționarilor, transferurilor efectuate de către funcționari și ceilalți agenți sunt cei indicați în coloana 3 din tabelul prezentat mai jos.De la 1 iulie 2010, coeficienții corectori aplicabili pensiilor în temeiul articolului 20 alineatul (1) din anexa XIII la Statutul funcționarilor sunt cei indicați în coloana 4 din tabelul prezentat mai jos.De la 16 mai 2010, coeficienții corectori aplicabili remunerației funcționarilor și a celorlalți agenți, în temeiul articolului 64 din Statutul funcționarilor, sunt cei indicați în coloana 5 din tabelul prezentat mai jos. Data efectivă aferentă ajustării anuale pentru acele locuri de repartizare este 16 mai 2010.[pic]Articolul 4De la 1 iulie 2010, valoarea indemnizației acordate în perioada de concediu pentru creșterea copilului, menționată la articolul 42a paragrafele al doilea și al treilea din Statutul funcționarilor este de 898,15 EUR și de 1 197,53 EUR pentru familiile monoparentale.Articolul 5De la 1 iulie 2010, valoarea de bază a alocației pentru locuință prevăzută la articolul 1 alineatul (1) din anexa VII la Statutul funcționarilor este de 167,98 EUR.De la 1 iulie 2010, cuantumul alocației pentru copilul aflat în întreținere, prevăzută la articolul 2 alineatul (1) din anexa VII la Statutul funcționarilor este de 367,06 EUR.De la 1 iulie 2010, cuantumul alocației școlare prevăzută la articolul 3 alineatul (1) din anexa VII la Statutul funcționarilor este de 249,05 EUR.De la 1 iulie 2010, cuantumul alocației școlare, prevăzută la articolul 3 alineatul (2) din anexa VII la Statutul funcționarilor este de 89,67 EUR.De la 1 iulie 2010, cuantumul minim al indemnizației de expatriere prevăzută la articolul 69 din Statutul funcționarilor și la articolul 4 alineatul (1) paragraful al doilea din anexa VII este de 497,87 EUR.De la 1 iulie 2010, cuantumul indemnizației de expatriere prevăzută la articolul 134 din Regimul aplicabil celorlalți agenți este de 357,91 EUR.Articolul 6De la 1 ianuarie 2011, valoarea indemnizației pentru distanța parcursă în kilometri prevăzută la articolul 8 alineatul (2) din anexa VII la Statutul funcționarilor se ajustează după cum urmează:0 EUR pe km pentru distanțe cuprinse între: 0 – 200 km0,3734 EUR pe km pentru distanțe cuprinse între: 201 – 1 000 km0,6223 EUR pe km pentru distanțe cuprinse între: 1 001 – 2 000 km0,3734 EUR pe km pentru distanțe cuprinse între: 2 001 – 3 000 km0,1243 EUR pe km pentru distanțe cuprinse între: 3 001 – 4 000 km0,0599 EUR pe km pentru distanțe cuprinse între: 4 001 – 10 000 km0 EUR pe km pentru distanțe de peste 10 000 km.La indemnizația pentru distanța parcursă în kilometri menționată anterior se adaugă o sumă forfetară suplimentară, în valoare de:-  186,66 EUR, în cazul în care distanța pe cale ferată dintre locul de angajare și locul de origine este între 725 km și 1 450 km;-  373,28 EUR în cazul în care distanța pe cale ferată dintre locul de angajare și locul de origine este mai mare de 1 450 km.Articolul 7De la 1 iulie 2010, valoarea diurnei prevăzute la articolul 10 alineatul (1) din anexa VII la Statutul funcționarilor este de:-  38,58 EUR pentru funcționarul care are dreptul la alocația pentru locuință;-  31,10 EUR pentru funcționarul care nu are dreptul la alocația pentru locuință.Articolul 8De la 1 iulie 2010, limita inferioară a indemnizației de instalare prevăzute la articolul 24 alineatul (3) din Regimul aplicabil celorlalți agenți este de:-  1098,39 EUR pentru agentul care are dreptul la alocația pentru locuință;-  653,10 EUR pentru agentul care nu are dreptul la alocația pentru locuință.Articolul 9De la 1 iulie 2010, în ceea ce privește alocația de șomaj prevăzută la articolul 28a alineatul (3) paragraful al doilea din Regimul aplicabil celorlalți agenți limita inferioară este de 1 317,27 EUR, cea superioară este de 2 634,55 EUR, iar indemnizația standard este de 1 197,53 EUR.Articolul 10De la 1 iulie 2010, tabelul salariilor lunare de bază de la articolul 93 din Regimul aplicabil celorlalți agenți se înlocuiește cu următorul tabel:[pic]Articolul 11De la 1 iulie 2010, limita inferioară a indemnizației de instalare prevăzută la articolul 94 din Regimul aplicabil celorlalți agenți este de:-  826,17 EUR pentru agentul care are dreptul la alocația pentru locuință;-  489,81 EUR pentru agentul care nu are dreptul la alocația pentru locuință.Articolul 12De la 1 iulie 2010, în ceea ce privește alocația de șomaj prevăzută la articolul 96 alineatul (3) paragraful al doilea din Regimul aplicabil celorlalți agenți limita inferioară este de 987,96 EUR, cea superioară este de 1 975,91 EUR, iar indemnizația standard este de 898,15 EUR.De la 1 iulie 2010, limita inferioară pentru alocația de șomaj prevăzută la articolul 136 din Regimul aplicabil celorlalți agenți este de 869,19 EUR, iar limita superioară este de 2 045,15 EUR.Articolul 13De la 1 iulie 2010, indemnizațiile pentru munca neîntreruptă sau în schimburi prevăzute la articolul 1 alineatul (1) primul paragraf din Regulamentul (CECO, CEE, Euratom) nr. 300/76 al Consiliului[1] sunt în valoare de 376,48 EUR, 568,24 EUR, 621,30 EUR și 847,02 EUR.Articolul 14De la 1 iulie 2010, la sumele prevăzute la articolul 4 din Regulamentul (CEE, Euratom, CECO) nr. 260/68 al Consiliului[2] se aplică un coeficient de 5,434586.Articolul 15De la 1 iulie 2010, tabelul de la articolul 8 alineatul (2) din anexa XIII la Statutul funcționarilor se înlocuiește cu următorul tabel:[pic]Articolul 16De la 1 iulie 2010, în vederea aplicării articolului 18 alineatul (1) din anexa XIII la Statutul funcționarilor, valoarea indemnizației forfetare prevăzute la fostul articol 4a din anexa VII la Statutul funcționarilor în vigoare înainte de 1 mai 2004, este de:- 129,88 EUR pe lună pentru funcționarii cu gradul C4 sau C5;- 199,12 EUR pe lună pentru funcționarii cu gradul C1, C2 sau C3.Articolul 17De la 1 iulie 2010, grila salariilor lunare de bază de la articolul 133 din Regimul aplicabil celorlalți agenți se înlocuiește cu următorul tabel:[pic]Articolul 18Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,PreședinteleFIȘĂ FINANCIARĂ LEGISLATIVĂ PENTRU PROPUNERICADRUL PROPUNERII/INIȚIATIVEIDenumirea propunerii/inițiativeiPropunere de regulament al Consiliului de ajustare, de la 1 iulie 2010, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferențiDomeniul (domeniile) de politică în cauză în structura ABM/ABB[3]Sunt potențial vizate toate domeniile și activitățile.Motivul (motivele) propunerii/inițiativeiNecesitate (necesități) de acoperit pe termen scurt sau lungSă asigure că puterea de cumpărare a remunerațiilor și pensiilor funcționarilor UE evoluează în paralel cu variația puterii de cumpărare a funcționarilor administrațiilor centrale din statele membre, conform anexei XI la Statutul funcționarilor.Durata acțiunii și a impactului financiar al acesteia( Propunere/inițiativă cu durată nelimitată-  punere în aplicare cu o perioadă de creștere în intensitate cu începere din 1 iulie 2010,-  urmată de o perioadă de funcționare în regim de croazieră.Tipul (tipurile) de gestionare preconizat(e)[4]( Gestiune centralizată directă de către Comisie: PMOIMPACTUL FINANCIAR ESTIMAT AL PROPUNERII/INIȚIATIVEIRubrica (rubricile) din cadrul financiar multianual și linia bugetară (liniile bugetare) afectată (afectate)-  Propunerea are impact financiar asupra tuturor liniilor bugetare legate de cheltuielile cu personalul din toate instituțiile și agențiile.În ordinea rubricilor din cadrul financiar multianual și a liniilor bugetare.Rubrica din cadrul financiar multianual | Linia bugetară | Natura cheltuielilor | Contribuție |Număr [Descriere………………………...……….] | CD/CND ([5]) | din partea țărilor AELS[6] | din partea țărilor candidate[7] | din partea țărilor terțe | în sensul articolului 18 alineatul (1) litera (aa) din Regulamentul financiar |XX.01.01.01 și capitolul 11, capitolul 42 Cheltuieli aferente asistenților parlamentari | CND | NU | NU | NU | NU |Impactul estimat asupra cheltuielilorSinteza impactului estimat asupra cheltuielilormilioane EUR (cu 3 zecimale)Rubrica din cadrul financiar multianual: | Număr | XX.01.01.01 și capitolul 11, capitolul 42 Cheltuieli aferente asistenților parlamentari |milioane EUR (cu 3 zecimale)-  Necesarul de resurse umane estimat-  ( Propunerea/inițiativa nu implică utilizarea de resurse umaneCompatibilitatea cu cadrul financiar multianual actual-  ( Propunerea/inițiativa este compatibilă cu cadrul financiar multianual existent.Participarea terților la finanțare-  Propunerea/inițiativa nu prevede cofinanțare din partea terțilorImpactul estimat asupra veniturilor-  ( Propunerea/inițiativa nu are impact financiar asupra veniturilor.-  ( Propunerea/inițiativa are următorul impact financiar:-  ( asupra resurselor proprii-  ( asupra diverselor veniturimilioane EUR (cu 3 zecimale)Linia bugetară pentru venituri: | Credite disponibile pentru exercițiul bugetar în curs | Impactul propunerii/inițiativei |Anul 2010 | Anul 2011 | Anul 2012 | Anul 2013 | Anii următori |Articolul 410 Contribuții la pensii | 392,2 | 0,8 |1,6 |1,6 |1,6 |1,6 |1,6 |1,6 | |Articolul 400 Impozite | 469,2 | 1,0 |1,9 |1,9 |1,9 |1,9 |1,9 |1,9 | |Articolul 404 Impozit special | 52,0 | 0,1 |0,2 |0,2 |0,2 |0,2 |0,2 |0,2 | |A se preciza metoda de calcul al impactului asupra veniturilor.Impactul asupra veniturilor se calculează pe baza plății remunerațiilor și a pensiilor pentru luna iulie și prin aplicarea efectului ajustării.[1] Regulamentul (CECO, CEE, Euratom) nr. 300/76 al Consiliului din 9 februarie 1976 de stabilire a categoriilor de beneficiari care au dreptul la indemnizații pentru muncă neîntreruptă sau în schimburi, a condițiilor de acordare și a cuantumului acestor indemnizații (JO L 38, 13.2.1976, p. 1). Regulament completat prin Regulamentul (Euratom, CECO, CEE) nr. 1307/87 (JO L 124, 13.5.1987, p. 6).[2] Regulamentul (CEE, Euratom, CECO) nr. 260/68 al Consiliului din 29 februarie 1968 de stabilire a condițiilor și a procedurii de aplicare a impozitului stabilit în beneficiul Comunităților Europene (JO L 56, 4.3.1968, p. 8).[3] ABM: gestionarea pe activități – ABB: stabilirea bugetului pe activități.[4] Explicațiile privind tipurile de gestiune, precum și trimiterile la Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html[5] CD = credite diferențiate / CND = credite nediferențiate.[6] AELS: Asociația Europeană a Liberului Schimb.[7] Țările candidate și, după caz, țările potențial candidate din Balcanii de Vest.[8] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.[9] Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.


Anunţ juridic important

|

52007PC0614

Propunere de regulament al Consiliului de modificare a Regulamentului (CEE) nr. 918/83 al Consiliului privind instituirea unui regim comunitar de scutiri de drepturi vamale  /* COM/2007/0614 final */

	[pic] | COMISIA COMUNITĂŢILOR EUROPENE |Bruxelles, 17.10.2007COM(2007) 614 finalPropunere deREGULAMENT AL CONSILIULUIde modificare a Regulamentului (CEE) nr. 918/83 al Consiliului privind instituirea unui regim comunitar de scutiri de drepturi vamale(prezentată de Comisie)EXPUNERE DE MOTIVE1) CONTEXTUL PROPUNERII |Motivele şi obiectivele propunerii Ca urmare a adoptării Directivei 2007/ /CE a Consiliului din … privind scutirea de taxa pe valoare adăugată şi de la plata accizelor percepute la importul du bunuri de către persoanele care călătoresc din ţări terţe, Regulamentul (CEE) nr. 918/83 al Consiliului privind instituirea unui regim comunitar de scutiri de drepturi vamale trebuie modificat în vederea asigurării unui anumit paralelism între scutirea de TVA şi scutirea de la plata drepturilor de import. Luând în considerare că Regulamentul (CEE) nr. 918/83 al Consiliului nu a fost modificat în mod semnificativ de mai mult de cincisprezece ani, solicitarea de modificare a dispoziţiei privind importul bunurilor aflate în bagajele personale ale călătorilor este o ocazie bună de aduce modificări anumitor dispoziţii. Modificările respective presupun: - îmbunătăţirea clarităţii şi transparenţei prezentului regulament, - îmbunătăţirea paralelismului dintre scutirea de TVA şi scutirea de drepturi vamale, - armonizarea aplicării dispoziţiilor vamale în statele membre, şi - simplificarea procedurilor de vămuire pentru anumite bunuri. |Context general Reexaminarea acestor dispoziţii se înscrie în cadrul eforturilor Comisiei de a îmbunătăţi claritatea şi transparenţa legislaţiei comunitare, de a facilita comerţul cu ţări terţe şi de a simplifica procedurile de control vamal. |Dispoziţiile în vigoare în domeniul propunerii Directiva 2007/ /CE a Consiliului din… privind scutirea de taxă pe valoare adăugată şi de la plata accizelor percepute pentru bunurile importate de persoane care călătoresc din ţări terţe Directiva 83/181/CEE din 28 martie 1985 a Consiliului de stabilire a domeniului de aplicare a articolului 14 alineatul (1) litera (d) din Directiva 77/388/CEE privind scutirea de la taxa pe valoarea adăugată a anumitor importuri de bunuri. |Coerenţa cu celelalte politici şi obiective ale Uniunii Modificarea propusă este în concordanţă cu obiectivele Comisiei privind facilitarea schimburilor şi simplificarea controalelor vamale. |2) CONSULTAREA PăRţILOR INTERESATE şI STUDIUL DE IMPACT |Consultarea părţilor interesate |Metode de consultare, principalele sectoare vizate şi profilul general al respondenţilor Membrii Comitetului Codului Vamal – Legislaţie Generală au fost consultaţi în scris. Rezumatul răspunsurilor şi modul în care acestea au fost luate în considerare Nu au fost aduse obiecţii din partea membrilor Comitetului |Obţinerea şi utilizarea expertizei |Domenii ştiinţifice/de expertiză vizate nu se aplică Metodologia utilizată nu se aplică Principalele organizaţii consultate/principalii experţi consultaţi nu se aplică Sinteza avizelor primite şi utilizate nu se aplică Mijloace utilizate pentru punerea avizelor experţilor la dispoziţia publicului nu se aplică |Evaluarea impactului 1. Modificările propuse vor elimina o serie de incertitudini în aplicarea dispoziţiilor privind scutirea de drepturi. Trebuie specificat că aceste dispoziţii vizează doar bunurile importate care nu fac obiectul unei scutiri de la drepturile de import. Modificările precizează, de asemenea, că bunurile importate care beneficiază de scutire de drepturi în conformitate cu Regulamentul (CEE) nr. 918/83 al Consiliului nu ar trebui să facă obiectul unor măsuri de protecţie comercială impuse pe baza articolului 133 din tratat. 2. Scutirea de drepturi acordată pentru bunurile de uz gospodăresc destinate amenajării unei reşedinţe secundare nu se regăseşte în dispoziţiile referitoare la scutirile de VAT. Eliminarea acestor dispoziţii va conduce nu doar la ameliorarea paralelismului între scutirea de drepturi şi scutirea de TVA, ci şi la simplificarea procedurilor de vămuire şi control ale bunurilor importate ca urmare a transferului de reşedinţă al unei persoane fizice în Comunitate, în măsura în care autorităţile vamale îşi pot concentra controalele privind dreptul de proprietate asupra cazurilor în care sunt în joc drepturile vamale şi TVA. 3. Modificarea propusă de a înlocui dispoziţiile privind scutirea de drepturi pentru importurile comerciale de bunuri cu valoare nesemnificativă cu o dispoziţie care să stabilească drepturi vamale care constituie o valoare nesemnificativă, care nu trebuie percepute, va simplifica în mod considerabil procedura de vămuire a loturilor mici de marfă. Până în prezent, ca urmare a caracterului comercial al acestor importuri, loturile mici de marfă cu valoare intrinsecă de peste 22 euro trebuiau clasificate în conformitate cu dispoziţiile Tarifului Vamal Comun. În măsura în care această valoare-prag nu a fost modificată de mai mult de 15 ani şi datorită creşterii achiziţiilor prin corespondenţă electronică împreună cu utilizarea tot mai frecventă a internetului, operatorii economici, precum şi autorităţile vamale însărcinate cu procedura de vămuire a acestor articole, şi-au atins limita capacităţii de a respecta cerinţele impuse de legislaţia vamală. Cu toate acestea, soluţia propusă va avea ca efect faptul că un număr crescut de loturi mici de marfă, respectiv loturi cu o valoare maximă de 60 euro conţinând bunuri care nu intră în domeniul de aplicare al PAC, nu vor trebui clasificate ca urmare a faptului că rata maximă a dreptului pentru aceste bunuri nu va depăşi 16%, crescând astfel considerabil eficientizarea procedurilor de vămuire a acestora. În plus, modificarea propusă va conduce la armonizarea aplicării legislaţiei vamale, având în vedere că anumite state membre au înlocuit deja aplicarea articolului 27 din Regulamentul (CEE) nr. 918/83 al Consiliului cu soluţia de minimis pentru perceperea drepturilor vamale stabilită în articolul 868 din Regulamentul (CEE) nr. 2454/93 al Comisiei. |3) ELEMENTELE JURIDICE ALE PROPUNERII |le | Rezumatul acţiunii propuse Propunere de modificare a Regulamentului (CEE) nr. 918/83 al Consiliului privind instituirea unui regim comunitar de scutiri de drepturi vamale |Temeiul juridic Articolul 26 |Principiul subsidiarităţii Propunerea intră în sfera competenţei exclusive a Comunităţii. Prin urmare, principiul subsidiarităţii nu se aplică. |Principiul proporţionalităţii nu se aplică |Alegerea instrumentelor |Instrumente propuse: Regulament. |Alte instrumente nu ar fi adecvate din următorul (următoarele) motiv(e). În temeiul articolului 26 din Tratatul CE, drepturile vamale prevăzute de Tariful Vamal Comun se aprobă de către Consiliu prin majoritate calificată, pe baza unei propuneri a Comisiei. |4) IMPLICAţIE BUGETARă |Drepturi vamale care nu au fost percepute, a căror valoare este estimată la 286,1 de milioane euro. |5) INFORMAţII SUPLIMENTARE |Simplificare |Propunerea aduce, de asemenea, simplificarea procedurii de vămuire a bunurilor importate. - în contextul transferului reşedinţei normale al unei persoane fizice, şi - prin loturi mici de marfă cu valoare nesemnificativă. |Prin simplificare se suprimă, de asemenea, necesitatea controalelor privind utilizarea finală a bunurilor în cazul cărora se aplică doar o scutire de drepturi din TVC. |Propunere deREGULAMENT AL CONSILIULUIde modificare a Regulamentului (CEE) nr. 918/83 al Consiliului privind instituirea unui regim comunitar de scutiri de drepturi vamaleCONSILIUL UNIUNII EUROPENE,având în vedere Tratatul de instituire a Comunităţii Europene şi, în special, articolul 26,având în vedere propunerea Comisiei[1],întrucât:(1) Bunurile importate supuse unor scutiri de drepturi din Tariful Vamal Comun (TVC), în conformitate cu dispoziţiile Regulamentului (CEE) nr. 918/83 din 28 martie 1983 privind instituirea unui regim comunitar de scutiri de drepturi vamale[2], fac în mod normal obiectul unor restricţii de utilizare şi/sau de controale vamale după import. Aceste restricţii şi controale sunt destinate să împiedice efectele economice negative pe piaţa comunitară ale bunurilor importate care beneficiază de scutirea de drepturi. În consecinţă, este oportun să se precizeze că prezentul regulament se aplică exclusiv importurilor de mărfuri pentru care rata convenţională şi autonomă a dreptului, stabilită în Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară şi statistică şi Tariful Vamal Comun[3] nu este indicată drept „scutire” şi să se suprime dispoziţiile Regulamentului (CEE) nr. 918/83 cu privire la anumite produse care beneficiază de o scutire în temeiul TVC.(2) Importurile de bunuri de uz gospodăresc destinate amenajării unei reşedinţe secundare sunt supuse aceloraşi restricţii şi controale ca şi aceleaşi bunuri importate de către persoanele fizice care îşi transferă reşedinţa normală dintr-o ţară terţă. Cu toate că acestea presupun aceleaşi dificultăţi administrative pentru importatori şi pentru administraţiile vamale ale statelor membre, primul tip de importuri, spre deosebire de cel de-al doilea tip, nu beneficiază de scutirea de taxa pe valoare adăugată (TVA). În plus, avantajele economice care decurg din scutirea de drepturi de import privind bunurile de uz gospodăresc destinate amenajării unei reşedinţe secundare, sunt mici în raport cu costurile suplimentare datorate controalelor. În consecinţă, este oportun să se suprime dispoziţiile privind scutirea de drepturi vamale pentru aceste bunuri.(3) Normele referitoare la cazurile de minimis sunt enunţate atât în articolul 868 din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziţii de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[4], cât şi în articolele 27 şi 28 din Regulamentul (CEE) nr. 918/83. Dar criteriile care stau la baza acestor norme sunt diferite, ceea ce antrenează complicaţii şi incoerenţe. Prin urmare, este necesar să se înlocuiască articolele 27 şi 28 din Regulamentul (CEE) nr. 918/83 cu o dispoziţie fondată pe criterii aliniate la cele menţionate în articolul 868 şi care stabilesc o sumă de minimis pentru drepturile vamale care nu trebuie percepute pentru importul de bunuri.(4) Pentru a garanta că niciun import de bunuri scutite de TVA, aflate în bagajele personale ale călătorilor, nu este supus drepturilor vamale, este necesar să se modifice dispoziţiile regulamentului (CEE) 918/83 cu privire la aceste importuri pentru a se lua în considerare Directiva 2007/ /EC din [ ] a Consiliului privind scutirea de taxa pe valoare adăugată şi de la plata accizelor percepute la importul bunurilor de către persoanele care călătoresc din ţări terţe[5]. Este, prin urmare, oportun să se acorde scutiri de drepturi vamale în cazul în care legislaţia naţională în materie de TVA pusă în aplicare, în conformitate cu Directiva 2007/…./…, reglementează o scutire de TVA. În acest context, este necesar să se asigure că aceleaşi dispoziţii privind scutirea de drepturi se aplică teritoriilor prevăzute la articolul 6 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[6](5) Importul de bunuri care fac obiectul unei scutiri de drepturi nu sunt susceptibile de a avea efecte prejudiciabile importante asupra industriei comunitare. În consecinţă, este necesară excluderea importurilor de bunuri care beneficiază de o scutire de drepturi de la aplicarea măsurilor de protecţie comercială impuse pe baza articolului 133 din tratat.(6) Prin urmare, Regulamentul (CEE) nr. 918/83 ar trebui modificat în consecinţă.ADOPTĂ PREZENTUL REGULAMENT:Articolul 1Regulamentul (CEE) nr. 918/83 se modifică după cum urmează:(1) La articolul 1, alineatul (1) se înlocuieşte cu următorul text:"1. Prezentul regulament precizează acele cazuri în care, datorită împrejurărilor deosebite, se acordă scutirea de la plata drepturilor de import şi export, precum şi exceptarea de la măsurile adoptate pe baza articolului 133 din tratat atunci când mărfurile sunt puse în liberă circulaţie sau sunt exportate în afara teritoriului vamal al Comunităţii.Acesta nu se aplică bunurilor pentru care rata convenţională şi autonomă a dreptului stabilită în Regulamentul (CEE) nr. 2658/87 este indicată drept „scutire”. Acesta se aplică, totuşi, bunurilor indicate în regulament cu menţiunea „scutire”, în cazul în care aceste mărfuri fac obiectul plăţii drepturilor de import sau restricţiilor cantitative aplicate în temeiul măsurilor adoptate pe baza articolului 133 din tratat.”(2) La capitolul I, se suprimă titlul IV;(3) La capitolul I, titlul IV se înlocuieşte cu următorul text:„DREPTURI VAMALE CARE CONSTITUIE O VALOARE NESEMNIFICATIVĂ”(4) Articolul 27 se înlocuieşte cu următorul text:„Articolul 27Scutirea de la plata drepturilor vamale se acordă în cazul în care suma acestor drepturi este mai mică de 10 euro”.(5) Articolul 28 se elimină;(6) Articolul 45 se înlocuieşte cu următorul text:„ Articolul 45Bunurile aflate în bagajele personale ale călătorilor care vin dintr-un stat terţ sunt admise fără plata drepturilor de import, cu condiţia ca acest tip de importuri să fie scutite de taxa pe valoare adăugată (TVA) în temeiul dispoziţiilor legislaţiei naţionale adoptate în conformitate cu dispoziţiile Directivei 2007/ /CE (*) a Consiliului.Bunurile importate în teritoriile enumerate la articolul 6 din Directiva 2006/112/CE (**) a Consiliului fac obiectul aceloraşi prevederi privind scutirea de drepturi ca şi bunurile importate în orice alte părţi de pe teritoriul statului membru în cauză”.(*) JO L [ ], [ ], p. [ ].(**) JO L 347, 11.12.2006, p. 1. Directivă modificată prin Directiva 2006/138/CE (JO L 384, 29.12.2006, p. 92).(7) Articolele 46 - 49, 70, 92 şi 93 se elimină;(8). În capitolul I, se suprimă titlul XXIII;(9) Articolul 109 se înlocuieşte cu următorul text:„ Articolul 109Sunt admise fără plata drepturilor de import următoarele:(a) obiecte ce urmează a fi prezentate ca dovadă sau în alte scopuri similare în tribunale sau alte agenţii oficiale ale statelor membre;(b) mijloace de informare în masă înregistrate, inclusiv cartele perforate, înregistrări sonore şi microfilme, folosite pentru transmiterea de informaţii trimise gratuit destinatarului, atâta timp cât admiterea cu scutire de drepturi vamale nu duce la abuzuri sau la denaturări majore ale regulilor concurenţei.”(10) În articolul 127 se adaugă alineatul (3), după cum urmează:„3. Nici bunurile care pot fi importate cu scutire de la plata drepturilor, în conformitate cu prezentul regulament, nu fac obiectul restricţiilor cantitative aplicate în temeiul măsurilor adoptate pe baza articolului 133 din tratat.(11) Anexa I se înlocuieşte cu textul enunţat în anexa I la prezentul regulament;(12) Anexa II se înlocuieşte cu textul enunţat în anexa II la prezentul regulament;(13) Anexa III se elimină;(14) Anexa IV se înlocuieşte cu textul enunţat în anexa III la prezentul regulament.Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene .Se aplică de la 1 ianuarie 2008.Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, […]Pentru Consiliu,Preşedintele,ANEXA I„ANEXA IMateriale educaţionale, ştiinţifice sau culturale la care se face referinţă în articolul 50Codul NC | Descrierea mărfurilor |3705 | Plăci şi pelicule fotografice, expuse şi developate, altele decât filmele cinematografice: |ex 3705 10 00 | Filme pentru reproducere offset pentru producţia de cărţi |ex 3705 90 10 | Microfilme care conţin cărţi, albume sau cărţi cu ilustraţii şi cărţi de desenat sau de colorat pentru copii, cărţi şi caiete de exerciţii pentru uz şcolar, culegeri de cuvinte încrucişate, ziare şi periodice şi documente sau rapoarte cu caracter necomercial şi ilustrate izolate, pagini imprimate şi probe reproduse pentru producţia de cărţi |ex 3705 90 90 | Alte filme pentru reproducere offset pentru producţia de cărţi |9023 | Instrumente, aparate şi modele destinate demonstraţiilor (în învăţământ sau la expoziţii, de exemplu) care sunt improprii altor utilizări: |ex 9023 00 80 | Hărţi în relief de interes pentru domenii ştiinţifice cum ar fi: geologia, zoologia, botanica, mineralogia, paleontologia, arheologia, etnologia, meteorologia, climatologia şi geofizica |Coduri de NC din anexa II | Articole prevăzute în anexa II produse de Organizaţia Naţiunilor Unite sau una dintre agenţiile sale specializate”. |ANEXA II„ANEXA IIMateriale educaţionale, ştiinţifice sau culturale la care se face referinţă în articolul 51Codul NC | Descrierea mărfurilor |3705 | Plăci şi pelicule fotografice, impresionate şi developate, altele decât filmele cinematografice: |ex 3705 10 00 | Pentru reproducere offset cu caracter educativ, ştiinţific sau cultural (1) |ex 3705 90 10 | Microfilme cu caracter educativ, ştiinţific sau cultural (1) |ex 3705 90 90 | Alte plăci şi pelicule fotografice, impresionate şi developate, cu caracter educativ, ştiinţific sau cultural (1) |3706 | Filme cinematografice, impresionate şi developate, care conţin sau nu înregistrarea sunetului sau care conţin numai înregistrarea sunetului: |ex 3706 10 99 ex 3706 90 99 | Alte pozitive de filme cinematografice, impresionate şi developate, cu o lăţime de minimum 10 mm, cu caracter educativ, ştiinţific sau cultural (1) |8523 | Discuri, benzi, dispozitive de stocare remanentă a datelor pe bază de semiconductori, „cartele inteligente” şi alte suporturi pregătite pentru înregistrarea sunetului sau pentru înregistrări similare, chiar înregistrate, inclusiv matriţele şi formele galvanizate pentru fabricarea discurilor, altele decât produsele de la capitolul 37: |ex 8523 21 00 ex 8523 29 39 ex 8523 29 90 | Suporturi magnetice înregistrate cu caracter educativ, ştiinţific sau cultural (1) |ex 8523 40 31 ex 8523 40 39 ex 8523 40 51 ex 8523 40 59 ex 8523 40 99 | Suporturi optice înregistrate cu caracter educativ, ştiinţific sau cultural (1) |ex 8523 51 99 ex 8523 52 10 ex 8523 59 99 | Suporturi înregistrate cu semiconductori, cu caracter educativ, ştiinţific sau cultural (1) |ex 8523 80 99 | Discuri de gramofon, cu caracter educativ, ştiinţific sau cultural (1) |9023 | Instrumente, aparate şi modele destinate demonstraţiilor (în învăţământ sau la expoziţii, de exemplu) care sunt improprii altor utilizări: |ex 9023 00 10 ex 9023 00 80 | Tipare, modele şi planşe de perete cu caracter educativ, ştiinţific sau cultural, proiectate numai în scopuri demonstrative şi educative, (1) |ex 9023 00 10 ex 9023 00 80 | Machete sau modele vizuale pentru vizualizarea conceptelor abstracte cum ar fi structura moleculară sau formule matematice, cu caracter educativ, ştiinţific sau cultural. |(1) Aplicarea scutirii de la plata drepturilor pentru acest produs se efectuează sub rezerva respectării condiţiilor prevăzute de dispoziţiile comunitare relevante (a se vedea articolele 291-300 din Regulamentul (CEE) nr. 2454/93 al Comisiei (JO L 253, 11.10.1993, p. 1)”. |ANEXA III„ANEXA IVArticole special create pentru dezvoltarea educaţională, ştiinţifică sau culturală a nevăzătorilor, aşa cum sunt acestea specificate în articolul 71Codul NC | Descrierea mărfurilor |ex 6602 00 00 | Bastoane, bastoane-scaun, bice, cravaşe şi articole similare - Bastoane albe pentru persoanele cu deficit total şi parţial de vedere |ex 8469 00 91 ex 8469 00 99 | Maşini de scris - adaptate utilizării de către cei cu deficit total sau parţial de vedere |ex 8519 | Aparate de înregistrare a sunetului sau aparate de reproducere a sunetului - Picupuri si casetofoane special concepute pentru uzul celor cu deficit total sau parţial de vedere |ex 8523 | Discuri, benzi, dispozitive de stocare remanentă a datelor pe bază de semiconductori, „cartele inteligente” şi alte suporturi pregătite pentru înregistrarea sunetului sau pentru înregistrări similare, chiar înregistrate, inclusiv matriţele şi formele galvanizate pentru fabricarea discurilor, altele decât produsele de la capitolul 37: - Cărţi pe suport audio - Benzi magnetice şi casete destinate fabricării de cărţi în limbaj Braille şi de cărţi pe suport audio |9013 | Dispozitive cu cristale lichide care nu constituie articole reluate mai detaliat la alte poziţii; lasere, altele decât diodele laser; alte aparate şi instrumente optice, nedenumite şi necuprinse în altă parte a acestui capitol |ex 9013 80 90 | - Alte dispozitive, aparate şi instrumente: - Dispozitive pentru mărirea imaginii televizate, pentru uzul celor cu deficit total sau parţial de vedere |9023 | Instrumente, aparate şi modele destinate demonstraţiilor (în învăţământ sau la expoziţii, de exemplu) care sunt improprii altor utilizări: |ex 9023 00 80 | - Altele: - Aparate şi materiale auxiliare folosite în procesul didactic, concepute special pentru uzul celor cu deficit total sau parţial de vedere |ex 9102 | Ceasuri de mână, ceasuri de buzunar şi ceasuri similare, inclusiv cronometrele de aceleaşi tipuri, altele decât cele prevăzute la poziţia 9101: - Ceasuri tip Braille cu cutii din materiale altele decât metalele preţioase |Diverse | Toate obiectele special concepute pentru dezvoltarea educaţională, ştiinţifică sau culturală a celor cu deficit total sau parţial de vedere” |FIŞĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI1. DENUMIREA PROPUNERII:Propunerea de modificare a Regulamentului (CEE) nr. 918/83 al Consiliului privind instituirea unui regim comunitar de scutire de drepturi vamale2. LINII BUGETARE:Capitolul şi articolul: capitolul 12, articolul 120Pierderea aferentă anilor ulteriori menţionată în coloana „perioada de valabilitate” se va calcula separat cu regulamentele următoare.Suma înscrisă în buget pentru anul 2008: € 16 431 900 0003. IMPACTUL FINANCIAR( Propunere fără implicaţii financiareX Propunerea nu are impact financiar asupra cheltuielilor, dar are impact financiar asupra veniturilor - efectul este după cum urmează:(milioane EUR – cu o zecimală)Linia bugetară | Venit[7] | Perioada de 12 luni începând din zz/ll/aaaa | [Exerciţiul financiar 2008] |Articolul 120 | Impact asupra resurselor proprii | 1/01/2008 | - 286.1 |4. MĂSURI ANTIFRAUDĂ5. ALTE OBSERVAŢIICostul estimat al operaţiuniiPentru calcularea pierderii estimate de venit, s-a luat în considerare faptul că 30 de milioane de călători care folosesc transportul aerian şi maritim ar utiliza suma suplimentară scutită de drepturi de 155 euro de persoană şi că alte 50 milioane de călători ar utiliza suma suplimentară scutită de drepturi de 125 euro de persoană, din care rezultă o sumă scutită de drepturi de 10 900 de milioane euro * 3.5% din rata standard a dreptului pentru călători = 381,5 de milioane euro reprezentând drepturi vamale – 25% comisionul statelor membre = 286,1 de milioane euro .Impactul operaţiunii1. Modificările propuse vor elimina o serie de incertitudini în aplicarea dispoziţiilor privind scutirea de drepturi.2. Modificarea va îmbunătăţi paralelismul dintre scutirea de drepturi şi scutirea de TVA şi va simplifica procedurile de vămuire şi control ale bunurilor importate ca urmare a transferului de reşedinţă al persoanelor fizice în Comunitate.3. Aceasta va creşte considerabil eficienţa procedurilor de vămuire a loturilor mici de marfă cu valoare nesemnificativă.4. Modificarea va permite o aplicare mai omogenă a legislaţiei vamale de către autorităţile vamale din statele membre.[1] JO C […], […], p. […].[2] JO L 105, 23. 4. 1983, p. 1, Regulament modificat prin Actul de aderare din 2003.[3] JO L 256, 7.9.1987, p.1. Regulament modificat ultima dată prin Regulamentul (CE) nr. 733/2007 (JO L 169, 29.6.2007, p. 1).[4] JO L 253, 11.10.1993, p. 1. Regulament modificat ultima dată prin Regulamentul (CE) nr. 214/2007 (JO L 62, 1.3.2007, p. 6).[5] JO C […], […], p. […].[6] JO L 347, 11.12.2006, p. 1. Directivă modificată ultima dată prin Directiva 2006/138/CE (JO L 384, 29.12.2006, p. 92)[7] În ceea ce priveşte resursele proprii tradiţionale (taxe agricole, cotizaţii pentru zahăr, drepturi vamale), sumele indicate trebuie să fie sume nete, şi anume sume brute după deducerea a 25% din cheltuielile de percepere.